● [15.2] սյունակում լրացվում են հաշվետու եռամսյակում արդյունահանված հանքային ջրի և արտադրված (ստացված) ածխաթթու գազի փաստացի ամբողջ ծավալները: Միայն մեկ նպատակով հանքային ջրերի հորատանցքը (աղբյուրը) շահագործելիս ՀՀ օրենսդրությամբ սահմանված կարգով առաջնային ջրահաշվիչ տեղադրված լինելու դեպքում [15.2] սյունակում լրացվում է հաշվետու եռամսյակում առաջնային ջրահաշվիչով հաշվառված ջրի ամբողջ ծավալը, իսկ առաջնային ջրահաշվիչ տեղադրված չլինելու դեպքում՝ հաշվետու եռամսյակում հանքային ջրի հորատանցքից (աղբյուրից) փաստացի արդյունահանված ջրի ամբողջ ծավալը: Միաժամանակ մեկից ավելի նպատակներով հանքային ջրերի հորատանցքը (աղբյուրը) շահագործելիս ՀՀ օրենսդրությամբ սահմանված կարգով յուրաքանչյուր նպատակի համար առանձնացված ջրահաշվիչ տեղադրված լինելու դեպքում [15.2] սյունակում լրացվում են հաշվետու եռամսյակում առանձնացված ջրահաշվիչներով հաշվառված ջրի համապատասխան ծավալները ([15.1] սյունակում լրացնելով համապատասխան նպատակները), յուրաքանչյուր նպատակի համար առանձնացված ջրահաշվիչ տեղադրված չլինելու դեպքում [15.1] սյունակում լրացվում է տվյալ հորատանցքի (աղբյուրի) փաստացի շահագործման տեսակներից Դրույքաչափերի II բաժնով ամենաբարձր դրույքաչափին համապատասխանող նպատակը` [15.2] սյունակում լրացնելով հաշվետու եռամսյակում առաջնային ջրահաշվիչով հաշվառված ջրի ամբողջ ծավալը, իսկ առաջնային ջրահաշվիչի բացակայության դեպքում՝ հաշվետու եռամսյակում հանքային ջրի հորատանցքից (աղբյուրից) փաստացի արդյունահանված ջրի ամբողջ ծավալը: ՀՀ օրենսդրությամբ սահմանված կարգով ածխաթթու գազ ստանալու սարք (սարքեր) տեղադրված (միացված) լինելու դեպքում, երբ սահմանված կարգով տեղադրված է գազաչափ՝ [15.2] սյունակում լրացվում է հաշվետու եռամսյակում գազաչափով հաշվառված ածխաթթու գազի ծավալը, իսկ գազաչափ տեղադրված չլինելու դեպքում՝ հաշվետու եռամսյակում տվյալ հորատանցքից (աղբյուրից) փաստացի արդյունահանված հանքային ջրի ամբողջ ծավալը (անկախ հորատանցքը (աղբյուրը) շահագործելու նպատակներից).